מתי אנג'ל

מתי אנג'ל (8 באוקטובר 1938 - 27 ביולי 2012) הייתה אלופה פאראלימפית ישראלית בעלת 6 מדליות, מהן 2 זהב.

ביוגרפיה 
אנג'ל נולדה בבולגריה ובשנת 1948 עלתה לישראל. בשנת 1956 התגייסה לצה"ל ושירתה בחטיבה 7. בתקופת מבצע קדש נפצעה קשה בתאונת ירי ונותרה משותקת (קוואדרופלגית) ורתוקה לכסא גלגלים. לאחר תקופת שיקום למדה משפטים, הוסמכה לעריכת דין ועבדה כשלושים שנים, עד צאתה לגמלאות, כפרקליטה בפרקליטות מחוז תל אביב (פלילי).

בתקופת שיקומה הרפואי החלה לעסוק בספורט נכים במסגרת מרכז הספורט לנכים של איל"ן ומאוחר יותר בבית הלוחם תל אביב. אנג'ל עסקה בשחייה ובטניס שולחן והשתתפה לאורך השנים בארבע אולימפיאדות נכים. בשנת 1960 השתתפה במשחקים הפאראלימפיים הראשונים ברומא, התחרתה בשחייה ובטניס שולחן וזכתה בשני התחומים במדליית כסף. באולימפיאדת הנכים תל אביב (1968) זכתה בשתי מדליות זהב בטניס שולחן ובמדליית כסף בשחיית 25 מטרים. לאחר מכן השתתפה גם באולימפיאדת הנכים היידלברג (1972), בה זכתה במדליית ארד בטניס שולחן, ובאולימפיאדת הנכים ארנהם (1980).

אנג'ל נפטרה ב-27 ביולי 2012 והובאה למנוחות בבית העלמין קריית שאול בתל אביב. היא הוכרה כחלל צה"ל שנפטרה לאחר השירות.

קישורים חיצוניים
 
 פירוט השתתפותה בתחרויות המשחקים הפאראלימפיים באתר הרשמי של IPC

הערות שוליים 

אלופות פאראלימפיות ישראליות
מדליסטיות פאראלימפיות ישראליות
ספורטאים פאראלימפיים ישראלים
ספורטאיות פאראלימפיות ישראליות
שחקני טניס שולחן נכים ישראלים
שחייניות נכות ישראליות
שחקני טניס שולחן ישראלים באולימפיאדת הנכים רומא (1960)
שחיינים ישראלים באולימפיאדת הנכים רומא (1960)
שחקני טניס שולחן ישראלים באולימפיאדת הנכים תל אביב (1968)
שחיינים ישראלים באולימפיאדת הנכים תל אביב (1968)
שחקני טניס שולחן ישראלים במשחקים הפאראלימפיים ארנהם (1980)
משתתפות המשחקים הפאראלימפיים ארנהם (1980)
שחקניות טניס שולחן פאראלימפיות
שחייניות פאראלימפיות
שחקניות טניס שולחן ישראליות
ספורטאים נכי צה"ל
ספורטאי איל"ן
נכי צה"ל שהוכרו לאחר מותם כחללי צה"ל
ישראליות ילידות בולגריה
ישראלים ילידי בולגריה
אישים הקבורים בבית הקברות קריית שאול
ישראליות שנולדו ב-1938
ישראלים שנולדו ב-1938
ישראליות שנפטרו ב-2012
ישראלים שנפטרו ב-2012